open-index/open-wikipedia-markdown huggingface dataset:
Filips II van Spanje

**Filips II van Spanje** (Valladolid, 21 Mei 1527 - San Lorenzo de El Escorial, 13 September 1598) was die heerser van Kastilië, Aragon (hierdie twee lande vorm die kern van Spanje), Napels, Sisilië, die Habsburgse Nederlande en Portugal. Gedurende sy huwelik met sy tweede eggenoot Maria Tudor van Engeland, was hy ook die koning van Engeland en Ierland, en 'n aanspraakmaker op die Franse troon. Aangesien hy oor verskeie domeine geheers het, het hy 'n groot aantal titels verwerf en gebruik, maar die bekendste daarvan is Filips II, wat na sy Kastiliese koningskap verwys. Hy was die enigste seun van Keiser Karel V en Isabella van Portugal. Hy het vier maal getrou, en het agt kinders gehad.

In Spaans was Filips II bekend as "Filips die Verstandige" (*Felipe el Prudente*). Hy was die heerser van die grootste koloniale ryk in die 16e eeu, en in 1580 het hy boonop Portugal geannekseer, wat destyds die enigste ander koloniale moondheid was. Hierdeur het hy genoeg geld beskikbaar gehad om die stryd teen die islamitiese Ottomanne voort te sit, en om ook by verskeie Europese godsdienstwiste betrokke te raak. Onder sy bewind bereik Spanje die hoogtepunt van sy mag, en was die land die grootste Europese moondheid. Dit sou egter nie lank voortdeur nie, en deels as gevolg van Filips se leiding kom Spanje naby aan ekonomiese uitputting en kulturele verval in die jare na sy dood. Dit het ernstige gevolge vir Spanje se status as Europese groot moondheid gehad.

## Bronne 
* Hierdie artikel is 'n gedeeltelike vertaling van die Nederlandse weergawe
Ouman-klipvis

Die **Ouman-klipvis** (*Clinus woodi*) is 'n vis wat voorkom aan die ooskus van Suid-Afrika vanaf die Groot-Keirivier tot by Inhambane, Mosambiek. In Engels staan die vis bekend as die *Oldman klipfish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Clinus woodi* by FishBase
Jane Austen

**Jane Austen** (Steventon, 6&nbsp;km suidwes van Basingstoke, Hampshire, 16 Desember 1775 – Winchester, 18 Julie 1817) was 'n Engelse skryfster. Haar vader was die predikant by Steventon. Sy het beroemdheid verwerf met haar liefdesromans wat oor die Engelse hoërlui handel en haar slim en amusante beskrywings van sosiale gedrag. Talle van haar romans is nog steeds gewild en is soms voorgeskrewe boeke op skool. Haar realisme en gevatte sosiale kommentaar maak haar werk van historiese belang onder akademici. Talle van haar boeke is verfilm.

## Werke 
**Romans**
* *Sense and Sensibility* (1811)
* *Pride and Prejudice* (1813)
* *Mansfield Park* (1814)
* *Emma* (1815)
* *Northanger Abbey* (1818, nadoods)
* *Persuasion* (1818, nadoods)

**Kort fiksie**
* *Lady Susan* (Briefroman, 1794, 1805, nadoods)

**Onvoltooide fiksie**
* *The Watsons* (1804)
* *Sanditon* (1817)

## Verwysings 
## Eksterne skakels 
*
Rietvleidam

**Rietvleidam** is 'n dam in die Rietvleirivier in Gauteng, Suid-Afrika. Die hoofdoel van die dam is om water aan Pretoria te lewer. Die dam is sowat 20&nbsp;km suidoos van die stad in die Rietvlei Natuurreservaat geleë.

Die dam beskik oor 'n inlaattoring vir water en 'n suiweringsaanleg wat onder die damwal geleë is. Die dam voorsien nagenoeg 41 miljoen liter drinkwater per dag, wat ongeveer 5.9% van die water is wat Pretoria daagliks benodig.

Besoekers word by die dam toegelaat wat daar kan kampeer, visvang, fietsry of op die dam met bote te vaar. Die Pretoria Seiljagklub is onder andere hier geleë.

Die damwal is in 1934 met bakstene gebou. Die wal is tussen 1988 en 1990 verhoog deur 'n betonstruktuur oor die bestaande wal te bou.

## Sien ook 
* Lys van grootste damme in Suid-Afrika

## Verwysings
Oxkraaldam

Die **Oxkraaldam** is geleë in die Oxkraalrivier, ongeveer 8 km suidwes van Whittlesea in die Oos-Kaap.

## Sien ook 
* Lys van grootste damme in Suid-Afrika

## Verwysings
Kalligrafie

**Kalligrafie** (van Grieks κάλλος, *kallos*, "skoonheid" + γραφή, *graphe* "skrif") is die kuns van skoonskrif, met ander woorde die ontwerp en skryf van sierletters met ’n breëpuntinstrument of kwas. Kalligrafie strek van funksionele inskripsies met die hand tot sierskrif waar die letters soms moeilik leesbaar is.

## Westerse kalligrafie 
duimnael|regs|Moderne Westerse kalligrafie
Die belangrikste instrumente vir kalligrafie is ’n pen, gewoonlik met ’n breë punt, of ’n kwas. Ink het gewoonlik ’n waterbasis en is maklik vloeibaar. Papier van goeie gehalte sal skoner lyne tot gevolg hê. 

In die Middeleeue het godsdienstige geskrifte sekere eienskappe gehad, soos dat ’n hoofstuk of boek met ’n besonderse sierskrifletter begin is. Westerse kalligrafie het, nes Sjinese of Arabiese skoonskrif, streng reëls en vormes. Elke letter se lyne is (en word soms steeds) in ’n spesifieke volgorde getrek.

In kloosters veral is skoonskrif vir godsdienstige tekste gebruik en hulle het die tradisie bewaar tydens die 4de en 5de eeu toe die Romeinse Ryk geval en Europa die Donkereeue betree het.

Later het verskeie spesifieke soorte kalligrafie ontstaan, soos Goties, Romaans, Karolies, Beneventaans ens.

Ná die uitvinding van die boekdrukkuns het dié soort kuns geleidelik in onguns geraak, maar sedert 1850 het die belangstelling in kalligrafie herleef. Dit is eers net as stokperdjie beoefen, maar later het dit in ’n selfstandige kunsvorm ontwikkel.

## Verwysings 
## Eksterne skakels
Huizhou

**Huizhou** (Chinees: 惠州) is 'n stad in die Chinese provinsie Hunan met 'n bevolking van 4&nbsp;597&nbsp;002 in 2010. Die stad is geleë in die suidooste van China naby die monding van die Parelrivier in die Suid-Chinese See. 

Huizhou grens in die weste aan Guangzhou, in die noorde aan Shaoguan in die noordooste aan Heyuan, in die ooste aan Shanwei, in die suidweste aan Shenzhen en Dongguan en lê noordoos van Hongkong en Macau.
Baotou

**Baotou** (Mongools: 17px, Chinees: 包头) is 'n stad in die Chinese outonome gebied Binne-Mongolië met 'n bevolking van 2&nbsp;650&nbsp;364 in 2010. Die stad is geleë in die noorde van China aan die Geelrivier, noordwes van Beijing en Tianjin.

Baotou grens in die noorde aan Mongolië en naby die stad kan ruïnes van die Groot Muur van China besigtig word. Die Mongoolse naam beteken "plek met herten" en 'n ander Chinese naam is *Lùchéng* (鹿城 "Deerstad").

## Eksterne skakels 
*  
*  Amptelike webwerf
Nanyang

**Nanyang** (Chinees: 南阳) is 'n stad in die Chinese provinsie Henan met 'n bevolking van 10&nbsp;263&nbsp;006 in 2010. Die stad is geleë in die ooste van China. 

Nanyang grens in die suidooste aan Xinyang, in die ooste aan Zhumadian, in die noordooste aan Pingdingsjan, in die noorde aan Luoyang en in die noordweste aan Sanmenxia.
Baoding

**Baoding** (Chinees: 保定) is 'n stad in die Chinese provinsie Hebei met 'n bevolking van 11&nbsp;194&nbsp;379 in 2010. Die stad is geleë in die ooste van China, in die suidweste van Tianjin. Baoding grens in die noordooste aan die hoofstad Beijing. Die stad is tydens die Han-dinastie gestig en het tot 1958 as hoofstad van die provinsie Hebei gedien.
Liuzhou

**Liuzhou** (Chinees: 柳州) is 'n stad in die Chinese outonome gebied Guangxi met 'n bevolking van 3&nbsp;758&nbsp;700 in 2010. Die stad is in die suidooste van China aan die Liurivier geleë en is 'n belangrike nywerheidsstad. 

Liuzhou is een van die vervoerknooppunte en ekonomiese sentrums van die gebied en in die omgewing van die stad word suikerriet verbou.
Tai'an

'''Tai'an''' (Chinees: 泰安) is 'n stad in die Chinese provinsie Sjandong met 'n bevolking van 5&nbsp;494&nbsp;200 in 2010. Die stad is in die ooste van China naby die kus van die Oos-Chinese See, wes van Qingdao, suid van Beijing en Tianjin geleë. 

Tai'an grens in die noorde aan Jinan, in die noordooste aan Laiwu, in die ooste aan Zibo, in die suidooste aan Linyi, in die weste aan Liaocheng en in die suide aan Jining. In die weste vloei die Geelrivier en in die noorde is die Tai Shan, een van die heilige berge van China, geleë. Sowat 6 % van die inwoners is Christene. Rondom die stad word koring en mielies verbou.
Fuyang

**Fuyang** (Chinees: 阜阳) is 'n stad in die Chinese provinsie Anhui met 'n bevolking van 10&nbsp;142&nbsp;922 in 2010. Die stad is in die ooste van China, noordwes van Sjanghai en Nanjing geleë. Fuyang grens in die noordooste aan Botsjou, in die suidooste aan Huainan en in die suide aan Lu'an.
Jiangmen

**Jiangmen** (Chinees: 江门) is 'n stad in die Chinese provinsie Guangdong met 'n bevolking van 4&nbsp;448&nbsp;871 in 2010. 

Die stad is in die suidooste van die Volksrepubliek China naby die monding van die Parelrivier in die Suid-Chinese See geleë. Jiangmen is wes van Hongkong en Shenzhen, noord van Macau en suid van Kwangtsjou geleë. Dit is die tuisdorp van baie oorsese Chinese.

Jiangmen was een van die gasheerstede tydens die Vrouesokkerwêreldbeker 1991.
Yinchuan

**Yinchuan** (Chinees: 银川) is die hoofstad van die Chinese outonome gebied Ningxia met 'n bevolking van 1&nbsp;993&nbsp;088 in 2010. 

Die stad is in die verrenoorde van China, net suid van die grens met Mongolië geleë. Die Geelrivier vloei deur Yinchuan en die naam van die stad beteken "silwerrivier". Dit het as hoofstad van die westelike Xia-ryk gedien.

## Eksterne skakels 
*  Amptelike webwerf
Weifang

**Weifang** (Chinees: 潍坊) is 'n stad in die Chinese provinsie Sjandong met 'n bevolking van 8&nbsp;500&nbsp;000 in 2010. 

Die stad is in die ooste van China naby die kus van die Oos-Chinese See geleë. Weifang grens in die noordweste aan Dongying, in die weste aan Zibo, in die suidweste aan Linyi, in die suide aan Rizhao en in die ooste aan Qingdao. Die stad is veral bekend vir die produksie van handgemaakte drake en 'n internasionale vlieërfees, wat elke jaar aangebied word.
Zhuhai

**Zhuhai** (Chinees: 珠海) is 'n stad in die Chinese provinsie Guangdong met 'n bevolking van 1&nbsp;560&nbsp;229 in 2010. Die stad is in die suidooste van China naby die monding van die Parelrivier in die Suid-Chinese See geleë. Zhuhai grens in die noordweste aan Jiangmen, in die noorde aan Zhongsjan en in die suide aan Macau. 

Die stad is een van China se voorste toeristebestemmings en word die "Chinese Riviera" genoem.
Huangshi

**Huangshi** (Chinees: 黄石) is 'n stad in die Chinese provinsie Hubei met 'n bevolking van 2&nbsp;429&nbsp;318 in 2010. 

Die stad is in die suidooste van China aan die Yangtzerivier en suidoos van Wuhan geleë.
Arabiese Liga

duimnael|Vlag van die Arabiese Liga
duimnael|Embleem van die Arabiese Liga
duimnael|Lidlande van die Arabiese Liga
duimnael|

Die **Arabiese Liga** (Arabies: جامعة الدول العربية, *dschāmiʿat ad-duwal al-ʿarabiyya*, "Liga van die Arabiese Lande") is 'n internasionale organisasie van die Arabiese lande in Noord-Afrika en Suidwes-Asië. Die Arabiese Liga is op 22 Maart 1945 deur Egipte, Irak, Jordanië, Libanon, Saoedi-Arabië en Sirië in Kaïro, Egipte, as gevolg van die Tweede Wêreldoorlog gestig en bestaan uit 22 lidlande. Die hoofkantoor is in Kaïro geleë.

## Lidlande 
* Algerië
* Bahrein
* Comore-eilande
* Djiboeti
* Egipte
* Irak
* Jemen
* Jordanië
* Katar
* Koeweit
* Libanon
* Libië
* Marokko
* Mauritanië
* Oman
* Palestina
* Saoedi-Arabië
* Sirië
* Soedan
* Somalië
* Tunisië
* Verenigde Arabiese Emirate

## Waarnemerlande 
* Brasilië
* Eritrea
* Indië
* Venezuela

## Instansies 
* Raad van die Arabiese Liga
* Arabiese Parlement

## Sekretaris-generaal 
Sekretarisse-generaal van die Arabiese Liga sedert 1953:
* Nabil al-Arabi (Egipte) 1 Julie 2011 – *hede*
* Amr Moussa (Egipte) 15 Mei 2001 – 1 Julie 2011
* Esmat Abdel Meguid (Egipte) 15 Mei 1991 – 15 Mei 2001
* Assad al-Assad (Libanon) September 1990 – 15 Mei 1991
* Chedli Klibi (Tunisië) Maart 1979 – September 1990
* Mahmoud Riad (Egipte) 1 Junie 1972 – Maart 1979
* Abdel Khaliq Hassuna (Egipte) September 1952 – 1 Junie 1972
* Abdel Rahman Azzam (Egipte) 22 Maart 1945 – September 1952

## Verwysings 
## Eksterne skakels 
*   Amptelike webwerf
Vlae van munisipaliteite in Puerto Rico

Elke munisipaliteit van Puerto Rico, insluitend die eilande van Culebra en Vieques het ’n vlag wat die streek en die inwoners verteenwoordig.  Die kleure en ontwerpe van die vlae varieer soms.  Sommige vlae bevat wapenskilde en beelde of voorwerpe wat met die streek verband hou soos ’n voël, dier of spesiale plant, soos in die geval van Lares.   In 1952 het die Munisipale Vergadering die Rewolusionêre Vlag van Lares as sy amptelike vlag aanvaar.  Die barrios (buurte) van die Caguas-munisipaliteit het ook hul eie vlae.

Baie van die munisipale vlae van Puerto Rico bring hulde aan die Cacíques van die Taínostamme (die inheemse Puerto Ricaanse stam) wat die eiland regeer het voor die aankoms van die Spanjaarde.  Die vlag van Utuado bevat byvoorbeeld ’n Taino-son ter ere van die Opper Taíno Cacique Agüeybaná.  Die naam Agüeybaná beteken “Die Groot Son”.  Ander vlae soos dié van San Germán bevat ’n muurkroon.  Die kroon bring hulde aan die plaaslike calciques wat die gebied regeer het.

## Sien ook 
* Vlag van Puerto Rico

## Verwysings
OPUL

duimnael|Vlag van die OPUL, bestaande uit die letters *OPEC*
duimnael|Hoofkantoor van die OPUL in Wene
duimnael|400px|
duimnael|400px|Huidige situasie van die OPUL:
Groen – Stigterslede
Blou – Ander lidlande
Rooi – Voormalige lede
Geel – Moontlike lidlande

Die **Organisasie van Petroleumuitvoerlande** (**OPUL**, Engels: *Organization of the Petroleum Exporting Countries*, *OPEC*) is 'n internasionale ekonomiese organisasie van die belangrikste ruolie-uitvoerlande in Afrika, Asië en Suid-Amerika. Die OPUL is tussen 10 en 14 September 1960 deur die lande Irak, Iran, Koeweit, Saoedi-Arabië en Venezuela in Bagdad, Irak, gestig en bestaan tans uit 13 lidlande. Die hoofkantoor is in Wene, Oostenryk, gesetel en die amptelike taal is Engels.

## Lidlande 
* 
* 
* 
* 
* 
* 
* 
* 
* 
* 
* 
* 
* 

## Voormalige lede 
*  (1973–1992, 2007–2020)
*  (1962–2009)
*  (1961–2019)

## Instansies 
* Ministeriële Konferensie
* Rat van die goewerneure
* Sekretariaat
* Sekretaris-generaal
* Algemene Regsraad
* Interne ouditeur

## Sekretaris-generaal 
duimnael|upright|Mohammed Barkindo is die huidige Sekretaris-generaal van die OPUL
Sekretarisse-generaal van die OPUL sedert 1961:
* Mohammed Barkindo (Nigerië) 1 Augustus 2016 – *hede*
* Abdallah Salem el-Badri (Libië) 1 Januarie 2007 – 1 Augustus 2016
* Mohammed S. Barkindo (Nigerië) 1 Januarie 2006 – 31 Desember 2006
* Edmund Daukoru (Nigerië) 1 Januarie 2006 – 31 Desember 2006
* Adnan Shihab-Eldin (Koeweit) 1 Januarie 2005 – 31 Desember 2005
* Sheikh Ahmad Fahad Al Ahmad Al Sabah (Koeweit) 1 Januarie 2005 – 31 Desember 2005
* Maizar Rahman (Indonesië) Februarie 2004 – 31 Desember 2004
* Iin Arifin Takhyan (Indonesië) 1 Januarie 2004 – Februarie 2004
* Purnomo Yusgiantoro (Indonesië) 1 Januarie 2004 – 31 Desember 2004
* Álvaro Silva Calderón (Venezuela) 1 Julie 2002 – 31 Desember 2003
* Alí Rodríguez Araque (Venezuela) 1 Januarie 2001 – 30 Junie 2002
* Rilwanu Lukman (Nigerië) 1 Januarie 1995 – 31 Desember 2000
* Abdallah Salem el-Badri (Libië) 1 Julie 1994 – 31 Desember 1994
* Subroto (Indonesië) 1 Julie 1988 – 30 Junie 1994
* Fadhil J. al-Chalabi (Irak) 1 Julie 1983 – 30 Junie 1988
* Marc Saturnin Nan Nguema (Gaboen) 1 Julie 1981 – 30 Junie 1983
* René G. Ortiz (Ecuador) 1 Januarie 1979 – 30 Junie 1981
* Ali M. Jaidah (Katar) 1 Januarie 1977 – 31 Desember 1978
* M.O. Feyide (Nigerië) 1 Januarie 1975 – 31 Desember 1976
* Abderrahman Khène (Algerië) 1 Januarie 1973 – 31 Desember 1974
* Nadim Pachachi (Irak) 1 Januarie 1971 – 31 Desember 1972
* Omar el-Badri (Libië) 1 Januarie 1970 – 31 Desember 1970
* Elrich Sanger (Indonesië) 1 Januarie 1969 – 31 Desember 1969
* Francisco R. Parra (Venezuela) 1 Januarie 1968 – 31 Desember 1968
* Muhammad Saleh Joukhdar (Saoedi-Arabië) 1 Januarie 1967 – 31 Desember 1967
* Ashraf Lutfi (Koeweit) 1 Mei 1965 – 31 Desember 1966
* Abdul Rahman al-Bazzaz (Irak) 1 Mei 1964 – 30 April 1965
* Fuad Rouhani (Iran) 21 Januarie 1961 – 30 April 1964

## Verwysings 
## Eksterne skakels 
*  Amptelike webwerf
*
Mya se klipvis

Die **Mya se klipvis** (*Pavoclinus myae*) is 'n vis wat voorkom tussen Algoabaai en Oos-Londen. In Engels staan die vis bekend as die ''Mya's klipfish''.

## Voorkoms 
Die vis is roesrooi met donker strepe oor die lyf en daar is 'n groot silwer kol agter die oë en op die basis van die pektorale vin. Daar is ook kleiner kolletjies op die onderkant en agter die oë terwyl vier strale uitstraal vanaf die oë. Die vis word tot 6&nbsp;cm groot.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Pavoclinus-myae.html
Stavenisse

Die **Stavenisse** was 'n Nederlandse skip wat aan die Suid-Afrikaanse kus gestrand het. Die stranding van die Stavenisse op 16 Februarie 1686 het baie bygedra tot die Westerse wêreld se kennis van die ryk taal- en kultuurverskeidenheid van die inheemse volkere aan die ooskus van Suider-Afrika sowel as van die aardrykskunde van die gebied.

Die Stavenisse is in 1681 te Middelburg vir die VOC se Kamer van Amsterdam gebou. Vroeg in 1686 was die skip met kapt. Willem Knyff in bevel en volgelaai met 'n vrag peper uit Bengale op sy tweede retoervaart vanaf Java na Amsterdam op pad. By goeie vaartoestande, maar weens die verkeerde berekening van die lengte- en breedteligging en blote agtelosigheid, beland die skip 112&nbsp;km suid van Port Natal (Durban) by die huidige Ifafastrand, naby Port Shepstone en tussen die mondings van die Umzinto- en Umzimkuluriviere op die strand. Van die 71 opvarendes het 11 verdrink en 47 besluit het om 'n staptog na die nedersetting aan die Kaap die Goeie Hoop aan te pak.

Die 13 wat by die wrak agtergebly het, het saamgespan met die oorlewendes van die stranding van die *Good Hope* en die *Bonaventura*  om uit die wrak van die Stavenisse en hout uit die omringende bosse 'n boot van 25 ton, genaamd die *Centaurus*, te bou.  Op 1 Maart 1686 bereik 20 van die mense die Kaap. Die *Centaurus* is weer gestuur om Stavenisse-stappers te soek en vind o.a. by die Buffelsriver drie naakte oorlewendes. Kort daarna is 'n verdere 18 aan boord geneem en die volgende jaar het die skip *Noord* nog drie mense gevind. Van die oorspronklike 47 stappers is 21 gered en 17 oorlede. Van die ander 9 is nie weer gehoor nie.

Van die oorlewendes van die Stavenisse-ramp het geruime tyd tussen die mondings van die Tugela- en die Buffelsrivier gebly en het die swart bevolkingsgroepe, hulle taal en kultuur goed leer ken. Hulle kon dus eerstehandse inligting oor die mense en die gebied aan goew. Simon van der Stel en sy VOC-amptenare aan die Kaap lewer. Hierdie verslag is van groot belang omdat dit 'n insig gee in die Nguni-samelewing van voor die koms van die blanke setlaars en dus voor Westerse kultuurbeïnvloeding.

## Trivia 
Die skip is waarskynlik genoem na die dorp Stavenisse op die eiland Tholen in die Nederlandse provinsie Zeeland.

## Bibliografie 
* Burman, Jose: Great shipwrecks off the coast of Southern Africa. Kaapstad: Struik, 1967.
* Potgieter, Coenraad: Skipbreuke aan ons kus. Kaapstad: Tafelberg, 1969.
* Willcox, A.R.: Shipwreck and survival on the south-east coast of Africa. Winterton: Drakensberg Publications, 1984.
Strata SE1

**Strata SE1** (ook bekend as **Castle House**) is 'n wolkekrabber in Southwark, Londen. Die gebou is in 2010 voltooi en het 'n hoogte van 148&nbsp;meter en 43 verdiepings.
 
## Fotogalery 

Lêer:Cmglee Strata SE1 exterior.jpg|
Lêer:Strata SE1 - 2010.jpg|Die toring in Januarie 2010
Lêer:Cmglee Strata SE1 turbines.jpg|Strata is bekend vir sy Windkragaanlegte
Lêer:View from Westminster Cathedral 2011 Strata.jpg|
Lêer:Strata building, Elephant and Castle.jpg|

## Eksterne skakels
Panthera

***Panthera*** (of panterkatte) is 'n genus van die familie Felidae.
Dit het vier lewende spesies, wat die grootste katte van die Felidae-familie uitmaak. Al die katte in die familie kan bome klim en hulle is die enigste katte wat kan brul. Die tier is die grootste *Panthera*-spesie, asook die grootste van al die katte. Die luiperd is die kleinste van die *Panthera*-spesies.

duimnael|links|Bo na onder: tier, leeu, jaguar en luiperd.

Die jagluiperd is nie deel van die genus nie, omdat dit meer verwant aan kleiner katte is. Die jagluiperd is ook anders as al die ander katte omdat dit net effens intrekbare kloue het en sy prooi jaag, en nie soos ander katte bekruip nie.

## Taksonomie 
Uitgestorwe spesies word met 'n † aangedui:

* Genus *Panthera*
** Leeu, *Panthera leo*
** Jaguar, *Panthera onca*
** Luiperd, *Panthera pardus*
** Tier, *Panthera tigris*
** Panthera atrox †
** Panthera crassidens †
** Panthera gombaszoegensis †
** Panthera palaeosinensis †
** Panthera pardoides †
** Panthera (Viretailurus) schaubi †
** Panthera schreuderi †
** Panthera spelaea †
** Panthera toscana †
** Panthera youngi †
Acanthopterygii

**Acanthopterygii** (stekelrige-straalvinvisse) is 'n vissuperorde behorende tot die infraklas *Teleostei*. Ordes wat hoort tot die superorde is:

* Atheriniformes
* Beloniformes
* Beryciformes
* Cyprinodontiformes
* Gasterosteiformes
* Mugiliformes
* Perciformes
* Pleuronectiformes
* Scorpaeniformes
* Stephanoberyciformes
* Synbranchiformes
* Tetraodontiformes
* Zeiformes

## Bronne 
* *A Complete Guide to the FRESHWATER FISHES of Southern Africa.* Paul Skelton. 2001. 
* *Coastal Fishes of Southern Africa.* Phil & Elaine Heemstra. 2004.
Gestreepte wipstert

duimnael|links|Subspesie *E. l. zambesiana* (onder links), en *E. l. munda* (bo regs); geïllustreer deur Joseph Smit, 1883

Die **gestreepte wipstert** (*Cercotrichas leucophrys*) is 'n voël wat in Namibië en Noordwes-Zimbabwe voorkom. Die voël kan maklik uitgeken word deur sy twee wit vlerkstrepe en gestreepte borskant. Hy kan maklik verwar word met die baardwipstert. In Engels staan die voël bekend as die *White-browed scrub robin*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Bospoortdam

Die **Bospoortdam** is geleë in die Hexrivier, 'n sytak van die Elandsrivier, deel van die Krokodilbekken, in die Noordwesprovinsie. Die dam is in 1933 voltooi en verskaf drinkwater aan Rustenburg, maar is erg gekontamineer as gevolg van platinum- en chroom-myne in die omgewing.

## Sien ook 
* Lys van grootste damme in Suid-Afrika

## Verwysings
Rietvleirivier

Die **Rietvleirivier** is 'n klein rivier in Gauteng in Suid-Afrika. Dit is 'n sytak van die Hennopsrivier en 'n deel van die Krokodilrivierbekken.

Die Rietvleidam is in die Rietvleirivier geleë. Die dam is in 1934 voltooi met 'n bakmaat van 12.3 miljoen m3. Die dam voorsien nagenoeg 41 miljoen liter gesuiwerde drinkwater per dag, wat ongeveer 5.9% van die water is wat Pretoria daagliks benodig.
duimnael|links|340px|Vleiland van die Rietvleirivier

## Verwysings 
## Eksterne skakels 
* The Chemical Composition of the Upper Hennops River and its implications on the Water Quality of the Rietvlei Dam
Vektor (wiskunde)

In wiskunde, fisika en ingenieurswese, is 'n **vektor** 'n meetkundige voorwerp wat 'n lengte en 'n rigting het. Formeel word 'n vektor gedefinieer as 'n element van 'n vektorruimte. Een van die algemeenste vektore is die driedimensionele vektor, wat 'n punt in driedimensionele ruimte beskryf. So 'n punt kan voorgestel word deur sy drie koördinate: x, y en z. Die vektor kan dan as 'n pyl gesien word, wat by die oorsprong - die punt met koördinate (0,0,0) - begin en by die punt (x,y,z) eindig. Sulke pyle word gebruik om eienskappe soos snelheid, verplasing, versnelling en krag te beskryf. Die term *vektor* is in 1837 ingevoer deur William Rowan Hamilton, en is aanvanklik gebruik om slegs driedimensionele vektore te beskryf. Die term word deesdae in 'n baie breër sin gebruik, aangesien daar geweldig baie verskillende vektorruimtes bestaan. 

## Voorstelling van 'n vektor 
Om vektore van skalare te onderskei, word vektore gewoonlik in vetdruk uitgebeeld, soos **a**, of as 'n letter met 'n pyltjie bo-op, soos \vec{a}, of as 'n hoofletter **A**. Dit is egter slegs notasie, en daar bestaan baie uitsonderings hierop. Die lengte, of grootte van die vektor word aagedui soos volg: |\vec{a}|. 'n Vektor kan as 'n pyltjie voorgestel word:

:'n pyltje van P na Q

Die vektor **a** word dan ook geskryf as \overrightarrow{PQ}. Twee vektore is gelyk aan mekaar, as hulle dieselfde grootte en rigting het. As die beginspunt van die vektor belangrik is, dan word dit 'n gebonde vektor genoem. Maar as die beginspunt nie belangrik is nie, dan is die volgende twee vektore gelyk aan mekaar: 

:Lêer:twee_vectoren.png

## Vektorbasis 
'n Belangrike konsep is die van 'n vektorbasis. 'n Basis is 'n stel vektore wat gerek en bymekaargetel kan word om enige ander vektor te gee. Byvoorbeeld, in drie dimensies vorm die eenheidsvektor in die x rigting (dit is 'n vektor, aangedui deur **ex**, wat direk in die x rigting wys en 'n lengte van 1 het), die eenheidsvektor in die y rigting (**ey**), en die eenheidvektor in die z rigting (**ez**) 'n basis. Enige driedimensionele vektor kan beskryf word deur 'n sekere afstand in die x rigting te gaan, en dan 'n afstand in die y rigting, en dan 'n afstand in die z rigting. Wiskundig gesproke skryf ons:

:{\mathbf a} = a_x{\mathbf e}_x + a_y{\mathbf e}_y + a_z{\mathbf e}_z.

Waar ax die lengte van die vektor in die x rigting is, ay die lengte in die y rigting, en az die lengte in die z rigting. Ander, maar gelykstaande formate is om die vektor in sy ryvorm, (ax, ay, az) of in sy kolomvorm te skryf:

:\vec a =\begin{pmatrix}a_x\\a_y\\a_z\end{pmatrix} 

Soms word daar ook van 'n basis gebruikgemaak wat nie mooi in die x, y , en z rigtings wys nie. Die basisvektors word dan gewoonlik as die versameling vektors {**e1**, **e2**, **e3**} geskryf, en die vektor **a** kan dan in terme van hierdie basis geskryf word as:

:{\mathbf a} = a_1{\mathbf e}_1 + a_2{\mathbf e}_2 + a_3{\mathbf e}_3.

Waar a1 die lengte van die vektor in die **e1** rigting is, en soortgelyk vir die ander rigtings.

## Bronne 
* Die Nederlandse en Engelse Wikipedias het materiaal tot hierdie artikel bygedra.
Hennopsrivier

Die **Hennopsrivier** is 'n rivier in Gauteng in Suid-Afrika, wat oos van Tembisa ontspring, waar dit die Olifantspruit heet. 

Die Rietvleirivier is 'n sytak van die Hennops en hul weer van die Krokodilrivier.

Die Centurionmeer is in die Hennopsrivier geleë. 

## Geskiedenis 
Die Hennopsrivier kry sy naam van die plaas *Hennopsrivier* wat vernoem is na die weduwee Helena Hennop, eienaar van die plaas in die 1850's.
Oorspronklik het die stroom slegs wes van Swartkop as die Hennopsrivier bekend gestaan.
Oos van Swartkop het dit as die Sesmylspruit bekend gestaan. Die destydse Verwoerdburgse stadsraad het besluit dat die rivier in sy munisipale gebied net as die Hennopsrivier bekend sal staan. Pretoria se stadsraad was sterk gekant teen enige verandering aan die naam Sesmylspruit omdat dit belangrike historiese waarde vir die stad het.

## Toeriste-aantreklikhede 
Die riviervallei in Centurion is in rustige en skilderagtige dele geleë, en omliggende stede se inwoners maak deeglik daarvan gebruik, veral oor naweke as staproete,  vir hengel, kampeer, en piekniek hou. Daar is twee smal hangbrûe vir stappers oor die Hennops, een by die Centurion Mall (van staal), en die ander by Hennops Hiking Trail (toue en kabels).

## Verwysings 
## Eksterne skakels 
*Ecological State of the Major Rivers and Streams within the Northern Service Delivery Region of the Ekurhuleni Metropolitan Municipality 
*The Chemical Composition of the Upper Hennops River and its implications on the Water Quality of the Rietvlei Dam
Kaapse flap

links|duimnael|Nie-broeiende mannetjie
links|duimnael|Kleintjies

Die **Kaapse flap** (*Euplectes capensis*) is 'n voël wat voorkom in die Weskus, suidkus, ooskus tot by KwaZulu-Natal, Lesotho, Vrystaat, Gauteng, Mpumalanga, die kus van Mosambiek en sentraal Zimbabwe. Die broeiende mannetjie is swart en geel. Die voël leef in grasagtige gebiede en heideveld. In Engels staan die voël bekend as die *Yellow Bishop*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
DVB-T2

duimnael|300px|Lande volgens digitale TV-standaard wat daar gebruik word.

**DVB-T2** is 'n die tweede generasie van DVB-T, die standaard wat gebruik word om digitale terrestriële televisie moontlik te maak. Die standaard word deur die DVB-konsortium opgestel en gepubliseer. Die tweede generasie bied beter samepersing (kompaktering van data) en kan gevolglik meer kanale dra.

Op 14 Januarie 2011 het die Suid-Afrikaanse Departement van Kommunikasie aangekondig dat DVB-T2 vir digitale uitsendings in Suid-Afrika gebruik gaan word. Daar word beplan om die analoog-sein teen Desember 2013 af te skakel.

Mense wat die sein wil opvang benodig 'n eksterne T2-dekoderder of 'n TV-stel met 'n ingeboude T2-dekodeerder. 
Teen Januarie 2013 was daar nog weinig TV-stelle met ingeboude T2-dekordeerders op die Suid-Afrikaanse mark beskikbaar. 

## Verwysings 
## Eksterne skakels 
*  Die DVB-projek se webtuiste
Skalaar

’n **Skalaar** verwys in die ruimste sin na ’n gewone getal. Die term word veral in wiskunde en fisika gebruik. Terwyl 'n vektor beide ’n rigting en ’n grootte het, het ’n skalaar slegs ’n grootte. 

In fisika word gepraat van ’n "skalêre grootheid" wanneer iets geen spesifieke rigting het en nie afhang van die koördinaatstelsel nie. Voorbeelde van skalare is:
*elektriese lading
*energie
*lugdruk
*massa
*spoed 
*temperatuur
*tyd

Daarteenoor staan vektore, wat ’n grootte en rigting het, soos snelheid, krag, verplasing en ’n elektriese stroom.

## Etimologie 
Die woord "skalaar" is afgelei van die Engelse woord *scale* (skaal, oftewel ’n reeks getalle), wat op sy beurt afgelei is van die Latynse woord *scala* ("leer").

Volgens die Oxford English Dictionary is die woord vir die eerste keer in 1846 gebruik deur W.R. Hamilton. Hy het dit gebruik na aanleiding van die reële deel van ’n kwaternioon:
Eenheidsvektor

In meetkunde is 'n **eenheidsvektor** 'n vektor met 'n lengte van een. Eenheidsvektore word gereeld deur 'n kleinletter met 'n kappie bo-op geskryf, soos {\hat{\imath}}. Strenggesproke bestaan eenheidsvektore slegs in genormeerde vektorruimtes (dit is vekktorruimtes waar die konsep van *lengte* bestaan).
Verdun

Die Franse stad **Verdun** is in die département Meuse in die gewes Grand Est geleë. Alhoewel hy deesdae redelik klein is, met 'n bevolking van sowat 19&nbsp;000, is die stad van besonderse historiese belang. Die Verdrag van Verdun waarop die politieke verdeling van Europa vir 'n lang tyd berus het, is hier in 843 onderteken. Die verwoestende Slag van Verdun tydens die Eerste Wêreldoorlog is net buite die stad geveg.
Vektorveld

duimnael|250px|'n Voorbeeld van 'n vektorveld: op elke punt in die ruimte is daar 'n vektor

In die vektoranalise is 'n **vektorveld** 'n afbeelding wat elke punt in 'n Euklidiese ruimte (gewoonlik driedimensionele ruimte) aan 'n vektor koppel. 'n Vektorveld in 'n vlak kan voorgestel word as 'n klomp pyltjies wat elkeen aan 'n punt op die vlak vasgemaak is. Vektorvelde wys hoe 'n vektoreienskap, soos snelheid of krag, oor ruimte verander. 'n Vektorveld kan gebruik word om die snelheid van water in 'n wasbak voor te stel: die water het op elke punt in die wasbak 'n snelheid, en die snelheid verander van punt tot punt.
Skalaarveld

duimnael|regs|'n Skalaarveld soos met temperatuur of druk, waar intensiteit grafies deur verskillende kleure uitgedruk word.

In wiskunde en fisika is 'n **skalaarveld** 'n funksie wat aan elke punt in 'n ruimte 'n skalaarwaarde toeken. 'n Voorbeeld hiervan is die temperatuur in 'n kamer: op elke plek in die kamer is daar 'n afsonderlike temperatuur (en temperatuur is 'n skalaar).
Kortstertflap

Die **Kortstertflap** (*Euplectes axillaris*) is 'n voël wat voorkom aan die kuste van die Oos-Kaap, KwaZulu-Natal en Mosambiek en onmiddellike binneland. Dit kom ook voor by die Okavangorivier, Okavango Delta en Caprivistrook. 

Broeiende mannetjies het rooi skouers en dofgeeloranje grootdekvere. Nie-broeiende mannetjies behou die geel skouers en swarterige vlerke. In Engels staan dit bekend as die *Fan-tailed widowbird*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Kaprivistrook

duimnael|300px|Dorpie in die Kaprivistrook.
duimnael|Die Kaprivistrook.

Die **Kaprivistrook** is 'n 30 km breë strook land in Afrika tussen Angola en Botswana wat aan Namibië behoort. Sedert 1990 val die Kaprivistrook in twee Namibiese streke: die westelike helfte lê in die Kawangostreek, terwyl die oostelike helfte in die Sambesistreek is. Die strook begin in die noordooste van die land op die 21ste graad oosterlengte en strek 450 km na die ooste tot die punt waar die Choberivier van die Zambezirivier aftak. Die strook grens in die noorde aan Angola en Zambië en in die suide aan Botswana. Die Okavangorivier vloei deur die westelike deel van die Kaprivistrook.

## Geskiedenis 
duimnael|links|Die Duitse kanselier Leo von Caprivi, na wie die plek genoem is.

Die Kaprivistrook is na die Duitse kanselier Leo von Caprivi genoem. Von Caprivi het die gebied in 1890 by Duits-Wes-Afrika gevoeg in 'n ruiltransaksie met die Verenigde Koninkryk. Dit het Duitsland toegang tot die Zambezirivier en 'n roete na Suider-Afrika se ooskus, waar die Duitse kolonie Tanganjika geleë was, gegee. Die oordrag was 'n deel van die Helgoland-Zanzibar-verdrag, waarvolgens Duitsland sy belang in Zanzibar geruil het vir die Kaprivistrook en die Helgoland-eiland in die Noordsee.

Namibië en Botswana het 'n langdurige geskil oor die suidelike grens van die Kaprivistrook na die Internasionale Hof van Justisie verwys. Die kern van die gebiedsgeskil gaan oor die eienaarskap van die Choberivier. Die uitkoms van die geskil sou bepaal of 'n groot eiland, bekend as Kasikili (Namibië) of Seddudu (Botswana) onderskeidelik, in Namibië se nasionale grondgebied val. Die regering van Botswana beskou die eiland as 'n integrale deel van die Chobe Nasionale Park.  Daarenteen beskou die Namibiese regering en baie inwoners van die Kaprivistrook die eiland as deel van die oorspronklike Duits-Britse ooreenkoms. Geslagte van die Kaprivistrook se inwoners het dit vir seisoenale weiding, rietinsameling en as 'n begraafplaas gebruik. In Desember 1999 het die Internasionale Hof van Justisie beslis dat die middelpunt van die Choberivier en daarom die internasionale grens, na die noorde van die eiland lê, en dat die eiland deel vorm van Botswana.

duimnael|Kaart van die nasionale parke in Namibië. Parke genommer #8, 9, 10 en 11 lê in die Kaprivistrook.

## Nasionale Parke 
Die Kaprivistrook bestaan tans grotendeels uit natuurparke:

* Die klein Popa-valle Park is by die watervalle van Popa in die Okavangorivier (#8 op kaart).
* Die 204 km lang gedeelte tussen die Okavango- en Kwandoriviere vorm die Bwabwata Nasionale Park en die Mahango Wildpark (#9 op kaart).
* Die Mudumu Nasionale Park is langs die Kwandorivier (#10 op kaart).
* Die moerasagtige en deurgaans moeilik begaanbare Mamili Nasionale Park is geleë tussen die Kwando- en Linyantiriviere (#11 op kaart).

## Eksterne skakels
Kwandorivier

Die **Kwandorivier** is 'n rivier in Afrika wat deur Angola, Zambië, Botswana en Namibië vloei. Die rivier ontspring in die hooglande van Angola en vloei dan in 'n suidelike rigting deur die Kaprivistrook (Namibië) na die Linyanti-moeras op die grens met Botswana. Onder die moeras staan die rivier as die **Linyantirivier** bekend en verder suid as die **Choberivier**. Slegs in tye van hoë afvoer bereik die water die Zambezirivier. Vanuit die Zambezi vloei die water meestal in 'n westelike rigting.

Die Chobe Nasionale Park in Botswana het sy naam aan die rivier te danke.
Geelrugflap

Die **Geelrugflap** (*Euplectes macrourus*) is 'n voël wat hoofsaaklik in vogtige grasveld en vleierige gebiede van Zimbabwe voorkom. Die broeiende mannetjie het 'n langer stert as die Kaapse flap en is swart met geel op sy mantel. Die nie-broeiende mannetjie behou die geel skouers en swarterige vlerke. In Engels staan die voël ook bekend as *Yellow-mantled Widowbird*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooikeelflap

Die **rooikeelflap** (*Euplectes ardens*) is 'n voël wat in grasveld en bosveld in noordoos Zimbabwe en die oostelike dele van Suid-Afrika voorkom. Die broeiende mannetjie is hoofsaaklik swart met 'n rooi borsband, terwyl die wyfie en die nie-broeiende mannetjie 'n diggestreepte rugkant het. In Engels staan die voël bekend as *Red-collared widowbird*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Bloubekmalmok

duimnael|links|'n Bloubekmalmok sweef oor die water.
duimnael|links|Bloubekmalmoke hou daarvan om vissersbote te volg.

Die **Bloubekmalmok** (*Thalassarche cauta*) is seevoël wat baie voorkom in Suid-Afrika van Mei tot Oktober en skaars is die ander maande. Die voël staan ook bekend as die *Bloubekalbatros* en het 'n vlerkspan van 2.4&nbsp;m-2.8&nbsp;m. In Engels staan die voël bekend as die *Shy albatross*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Lu'an

'''Lu'an''' (Chinees: 六安) is 'n stad in die Chinese provinsie Hubei met 'n bevolking van 1&nbsp;482&nbsp;729 in 2010. Die stad is in die ooste van China geleë. 

Lu'an grens in die ooste aan Hefei, in die noordooste aan Huainan, in die noorde aan Fuyang, in die suidooste aan Chaohu en in die suide aan Anqing.
Luoyang

**Luoyang** (Chinees: 洛阳) is 'n stad in die Chinese provinsie Henan met 'n bevolking van 6&nbsp;549&nbsp;486 in 2010. Die stad is in die ooste van China, suid van die Geelrivier, suidwes van Beijing en Tianjin geleë. 

Luoyang grens in die ooste aan Zhengzhou, in die suidooste aan Pingdingshan, in die suide aan Nanyang, in die weste aan Sanmenxia, in die noorde aan Jiyuan en in die noordooste aan Jiaozuo. Die stad is bekend as *een van die vier groot ou hoofstede van China*. Luoyang het vanaf 771 v.C. tot 256 v.C. en vanaf 25 tot 190 as hoofstad van China gedien.
Lys van Bisantynse keisers

Die **Lys van Bisantynse keisers** bevat die heersers van die Bisantynse Ryk van die stigting van Konstantinopel in 330 n.C. tot die ryk se verowering deur die Ottomaanse Ryk in 1453. Net die keisers wat as wettige heersers erken  is en soewereine mag gehad het, is ingesluit. Valse aanspraakmakers en junior medekeisers is uitgesluit.

Die lyn keisers begin tradisioneel met die Romeinse keiser Konstantyn die Grote, die eerste Christelike keiser, wat die stad Bisantium herbou het as die keiserlike hoofstad, Konstantinopel. Tydens sy bewind het die belangrikste eienskappe van die Bisantynse Ryk begin ontwikkel: ’n Romeinse politieke bestel wat om Konstantinopel gesentreer was en oorheers is deur die Griekse ooste, met die Christendom as die staatsgodsdiens.

Al die Bisantynse keisers het hulself as Romeinse keisers beskou: die term "Bisantynse" is eers in die 16de eeu in die Weste begin gebruik.

Die titel van alle keisers voor Herakleios was amptelik "augustus", hoewel ander titels soos "dominus" ook gebruik is.  Hul name is voorafgegaan deur "imperator caesar" en gevolg deur "augustus". Ná Herakleios het die algemene titel die Griekse  "basileus" (βασιλεύς) geword. Ná die stigting van die mededingende Romeinse Ryk in Wes-Europa is die titel "autokrator" (αυτοκράτωρ) al hoe meer gebruik. In latere eeue is hulle soms "keiser van die Grieke" genoem deur Westerse Christene, maar hulle het hulself steeds as "Romeinse keisers" beskou. Teen die einde van die ryk se bestaan het hulle na hulself verwys as "[Keiser se naam] in Christus, Keiser en Outokraat van die Romeine".

In die Middeleeue was dinastieë algemeen, maar die beginsel van oorerflike opvolging is nooit in die ryk geformaliseer nie. Dit was ’n praktyk eerder as ’n onveranderlike beginsel.

## Konstantynse dinastie (306–363) 
## Geen dinastie (363–364) 
## Dinastie van Valentinianus (364–379) 
## Dinastie van Theodosius (379–457) 
## Thraciese dinastie (457–518) 
## Justiniaanse dinastie (518–602) 
## Geen dinastie (602–610) 
## Dinastie van Herakleios (610–695) 
## Twintig jaar van anargie (695–717) 
## Siriese dinastie (717–802) 
## Dinastie van Nikephoros (802–813) 
## Geen dinastie (813–820) 
## Frigiese dinastie (820–867) 
## Masedoniese dinastie (867–1056) 
## Geen dinastie (1056–1057) 
## Komnenos-dinastie (1057–1059) 
## Doukas-dinastie (1059–1081) 
## Komnenos-dinastie (1081–1185) 
## Angelos-dinastie (1185–1204) 
## Laskaris-dinastie (Ryk van Nicea, 1204–1261) 
## Palaiologos-dinastie (Konstantinopel herstel, 1261–1453) 
## Palaiologos-aanspraakmakers in bannelingskap 
## Verwysings 
* 15px Hierdie artikel is vertaal uit die Engelse Wikipedia
Zhangzhou

**Zhangzhou** (Chinees: 漳州) is 'n stad in die Chinese provinsie Foekien met 'n bevolking van 4&nbsp;809&nbsp;983 in 2010. Die stad is in die suidooste van China aan die kus van die Suid-Chinese See geleë. Zhangzhou grens in die noordooste aan Xiamen (廈門) en Quanzhou (泉州) en in die noordweste aan Longyan.
Datong

**Datong** (Chinees: 大同) is 'n stad in die Chinese provinsie Shanxi met 'n bevolking van 3&nbsp;318&nbsp;057 in 2010. Die stad is in die noordooste van China, wes van Beijing en Tianjin geleë. Datong is tydens die Han-dinastie as *Pingcheng* (平城) gestig en het vanaf 398 tot 494 as hoofstad van China gedien. In 1048 is die stad ná Datong ("groot eenheid") hernoem.
Grootwulp

Die **Grootwulp** (*Numenius arquata*) is 'n voël wat in die Noordelike Halfrond broei en na die Suidelike Halfrond migreer. Die voël het 'n vlerkspan van 90&nbsp;cm en word hoofsaaklik by Langebaan-strandmeer gevind. In Engels staan die voël bekend as die *Eurasion curlew*.

## Galery 

Numenius arquata male flying.jpg| Mannetjie in vlug. Let op die gepunte stert deur sy voete gevorm.
Eggs Numenius arquata.jpg| Nes met eiers.
Numenius arquata Reculver.jpg| In Reculver, Kent, Engeland.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011.
Euplectes

: *Flappe stuur hierheen aan. Vir die vliegtuigvlerktoestel, sien klappe.*

**Euplectes** (vinke en flappe) is 'n genus wat hoort tot die voëlfamilie Ploceidae. Die genus is verwant aan die wewers en is sterk dimorfiese, poligame voëls. Die broeiende mannetjies is oorwegend swart terwyl die nie-broeiende mannetjies, wyfies en jonges valerig is. Die genus bou 'n ovaalnes met 'n syingang.

## Spesies 
Die volgende spesies is deel van die genus:
* Geelrugflap
* Goudgeelvink
* Kaapse flap
* Kortstertflap
* Langstertflap
* Rooikeelflap
* Rooivink
* Witvlerkflap

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Wriggleswadedam

Die **Wriggleswadedam** is geleë in die Kubusirivier naby Stutterheim in die Oos-Kaap, Suid-Afrika. Die dam is in 1991 geopen.

## Sien ook 
* Lys van grootste damme in Suid-Afrika
Zhanjiang

**Zhanjiang** (Chinees: 湛江) is 'n stad in die Chinese provinsie Guangdong met 'n bevolking van 6&nbsp;993&nbsp;304 in 2010. Die stad is in die suidooste van China aan die kus van die Suid-Chinese See regoor die eiland Hainan geleë. 

In 1898 het Franse troepe die stad beset en tot die Japannese verowering tydens die Tweede Chinees-Japannese Oorlog in 1943 beheer. In 1946 is Zhanjiang weer aan China teruggegee en het sedertdien 'n ekonomiese groei ervaar.
Panjin

**Panjin** (Chinees: 盘锦) is 'n stad in die Chinese provinsie Liaoning met 'n bevolking van 1&nbsp;243&nbsp;000 in 2010. 

Die stad is in die noordooste van China aan die kus van die Golf van Bohai, noordoos van Beijing en Tianjin geleë. Die stad grens in die noordooste en ooste aan Ansjan, in die suidooste aan Yingkou en in die weste en noordweste aan Jintsjou.
Vektoranalise

**Vektoranalise** is 'n afdeling van wiskunde, wat hom met die meerveranderlike analise van vektore bemoei. Vektoranalise verwys dan na 'n samehangende groep formules en oplosmetodes wat van groot praktiese belang en nut is, veral in fisika en ingenieurswese. Die oorsprong van vektoranalise lê in die analise van kwaternione, en is aanvanklik deur Joshia Willard Gibbs en Oliver Heaviside in die laat-negentiende eeu opgestel. Vektoranalise het egter die kwaternioon beskouing byna geheel en al vervang.

Die wiskundige voorwerpe wat in vektoranalise ondersoek word, is die vektorveld en die skalaarveld. In die meerderheid van die gevalle, is die vektorveld die gewone driedimensionele Euklidiese ruimte, en die skalaarveld die reële getalle. Die vektoranalise is dan veral geïnteresseerd in die ruimte- en tydsafgeleidenes van hierdie vektore en skalare. 

'n Alledaagse voorbeeld van 'n probleem wat in terme van vektoranalise gestel kan word, is die manier hoe die temperatuur van water in 'n swembad verander terwyl die water rondvloei. Die temperatuur vorm hier 'n skalaarveld: op elke punt in die swembad bestaan daar 'n skalaar waarde (die temperatuur). Die waterstroom in die swembad vorm 'n vektorveld: op elke punt in die swembad bestaan daar 'n vektor (die stroomsnelheid). Met behulp van vektoranalise kan daar dan bepaal word wat die temperatuur op 'n gegewe plek op 'n gegewe tydstip sal wees.

## Vektoroperatore 
Vektoranalise bestudeer verskeie differensiale-operatore, en om die notasie te vereenvoudig word daar gewoonlik van die del operator gebruikgemaak. Hy word as \nabla geskryf en gewoonlik *nabla* genoem. Die vier belangrikste operatore is: 

## Stellings 
Vir sommige van hierdie operatore is daar 'n stelling wat verwant is aan die fundamentele stelling van kalkulus, maar toepasbaar op hoërdimensionele funksies.
Handan

**Handan** (Chinees: 邯郸) is 'n stad in die Chinese provinsie Hebei met 'n bevolking van 9&nbsp;174&nbsp;679 in 2010. Die stad is in die ooste van China, suidwes van Beijing en Tianjin geleë. 

Handan grens in die noorde aan Xingtai. Tydens die tydperk van die Strydende State in die 4de en 3de eeu v.C. het dit as hoofstad van die koninkryk van Zhao (赵) gedien.
Ma'anshan

'''Ma'anshan''' (Chinees: 马鞍山) is 'n stad in die Chinese provinsie Anhui met 'n bevolking van 1&nbsp;366&nbsp;302 in 2010. Die stad is in die ooste van China aan die Yangtze, suidwes van Beijing en Tianjin geleë. Ma'anshan grens in die weste aan Hefei, in die suidweste aan Wuhu en in die ooste aan Nanjing. Ma'anshan is 'n belangrike industriële stad en maak deel uit van die metropolitaanse gebied van Nanjing.
Changde

**Changde** (Chinees: 常德) is 'n stad in die Chinese provinsie Hunan met 'n bevolking van 5&nbsp;717&nbsp;218 in 2010. Die stad is in die suidooste van China aan die Yangtze, suidwes van Wuhan en noordwes van Changsha geleë.
Fushun

**Fushun** (Chinees: 抚顺) is 'n stad in die Chinese provinsie Liaoning met 'n bevolking van 2&nbsp;138&nbsp;090 in 2010. 

Die stad is in die noordooste van China naby die kus van die Golf van Bohai, noordoos van Beijing en Tianjin geleë. Fushun grens in die weste aan Shenyang en in die suide aan Noord-Korea. Die stad was tot 1905 deur Rusland en van 1905 tot 1945 deur Japan beset.